**Bilješke uz financijske izvještaje   
za razdoblje 01.01.-31.12.2015.**

**Naziv obveznika: Nastavni zavod za javno zdravstvo Dr. Andrija štampar**

**Adresa obveznika: Mirogojska cesta 16, 10000 Zagreb**

**OIB: 33392005961**

**RKP: 25835**

**Razina: 31**

**BILJEŠKE UZ FINANCIJSKE IZVJEŠTAJE ZA RAZDOBLJE 01.01.-31.12.2015**

Financijska izvješća Nastavnog zavoda za javno zdravstvo „Dr. Andrija Štampar“ (u daljnjem tekstu Zavod) sastavljena su sukladno Pravilniku o financijskom izvještavanju u proračunskom računovodstvu (NN 3/15., 93/15.) i u rokovima koje je objavilo Ministarstvo financija u Okružnici o predaji i konsolidaciji financijskih izvještaja za razdoblje 01. siječnja do 31. prosinca 2015. godine.

**BILANCA – Obrazac BIL**

**Ukupna imovina** Zavoda **(AOP 001)** iznosi 101.971.225,23 kn i manja je za 8,10 % u odnosu na stanje prethodnog razdoblja.

**Nefinancijska imovina (AOP 002)** na dan 31.12.2015. godine iznosi 64.097.711,54 kn, čini 62,86% ukupne imovine i smanjena je za 5,0 % u odnosu na stanje prošle godine.

Ulaganja Zavoda u nefinancijsku imovinu u 2015. godini iznosila su ukupno 3.652.093,54 kn što je manje za 69,5 % u odnosu na ulaganja u 2014. godini. U 2015. godini najznačajnija ulaganja su u nabavu laboratorijske opremu (1.959.891,41kn), nabavu računala i računalne opreme (614.724,80 kn) i nabavu licenci (576.084,03 kn).

Ispravak vrijednosti dugotrajne nefinancijske imovine evidentiran je sukladno Pravilniku o proračunskom računovodstvu i računskom planu i prema godišnjim stopama ispravka vrijednosti propisanih istim Pravilnikom. Ukupan iznos ispravka vrijednosti dugotrajne imovine Zavoda u 2015. godini iznosi 6.860.641,11 kn.

**Financijska imovina (AOP 063)** iznosi 37.873.513,69 kn i predstavlja 37,14% ukupne imovine Zavoda i smanjena je u odnosu na stanje prethodne godine za 13,0%.

**Novac u banci i blagajni (AOP 064)** iznosi 21.721.025,08 i čini 57,35% financijske imovine i 21,3% ukupne imovine, dok stanje danih **depozita** - oročenih sredstava **(AOP 075)** na dan31.12.2015. godine iznosi 1.000.000,00 kn.

Povećanje stanja novčanih sredstava u banci i blagajni na dan 31.12.2015. u odnosu na stanje 31.12.2014. i smanjenje stanja danih depozita rezultat je razročenja oročenih sredstava u prosincu 2015. godine.

**Potraživanja za prihode poslovanja (AOP 140)** iznose 14.291.794,14 kn i manja su za 13,2 % u odnosu na prethodno izvještajno razdoblje.

Od navedenog iznosa na potraživanja za prihode od pruženih usluga (AOP 153) otpada 9.386.656,00 kn ili 65,69 % ukupnih potraživanja za prihode poslovanja.

Potraživanja za prihode iz proračuna (AOP 154) na dan 31.12.2015. godine iznose 4.903.150,08 kn ili 34,31 % ukupnih potraživanja za prihode poslovanja.

Potraživanja od kupaca na dan 31.12.2015. iznose 14.284.024,58 kn.

Ukupno dospjela potraživanja (AOP 249) u izvještajnom razdoblju iznose 5.384.182,00 kn ili 37,67% ukupnih potraživanja za prihode poslovanja.

Od ukupnog iznosa potraživanja od kupaca na nenaplaćena potraživanja nastala do 2015. godine otpada iznos od 1.707.418,00 kn (od toga je 1.310.600,00 kn utuženo), dok se iznos nenaplaćenih potraživanja od 12.576.606,00 kn odnosi na nenaplaćena potraživanja nastala u 2015. godini. (prikazano u tabeli Potraživanja od kupaca prema dospijeću na dan 31.12.2015. godine)

Od ukupnog iznosa realiziranih potraživanja koja na dan 31.12.2015. godine iznose 99.470.526,00 kn, naplaćeno je 84.012.440,00 kn ili 84,4% (prikazano u tabeli Potraživanja od kupaca – pregled nastalih i naplaćenih potraživanja prema grupama kupaca), otpisano je 1.173.792,00 kn ili 1,2%, dok nenaplaćena potraživanja iznose 14.284.024 kn ili 14,4%.

Na **AOP 151 i 156** iskazano je potraživanje za novčana sredstva koja su 1998. godine blokirana na računu kod Komercijalne banke.

**Obveze (AOP 163)** čine 9,26 % izvora imovine i iznose 9.438.727,65 kn. Na dan 31.12.2015 evidentirano je ukupno 1.910.611,00 kn dospjelih obveza.

**Vlastiti izvori (AOP 225)** iznose 92.532.497,58 kn.

**Višak / manjak prihoda (AOP 233-240)**; U 2015. godini Upravno vijeće Zavoda donijelo je Odluku o rasporedu viška prihoda iz 2014. godine.

Odlukom o rasporedu viška prihoda Nastavnog zavoda za javno zdravstvo „Dr. Andrija Štampar” u 2014. godini manjak prihoda poslovanja u iznosu od 458.145,05 kn i manjak prihoda od nefinancijske imovine u iznosu 11.766.718,11 kn pokrivaju se u cijelosti iz akumuliranog viška prihoda poslovanja. Višak primitaka od financijske imovine u iznosu 20.224,33 kn uvećava akumulirani iznos viška prihoda. Ukupno raspoloživi iznos viška prihoda poslovanja na dan 31.12.2014. iznosi 5.618.780,63 kn.

U 2015.godini ostvaren je manjak prihoda poslovanja u iznosu 297.014,56 kn, manjak prihoda od nefinancijske imovine u iznosu 3.579.593,54 kn i višak primitaka od financijske imovine u iznosu 14.121.159,65 kn. Raspoloživi iznos viška prihoda na dan 31.12.2015. godine iznosi 15.863.332,18 kn

**Izvještaj o prihodima i rashodima, primicima i izdacima - Obrazac PR-RAS**

**Prihodi poslovanja (AOP 001)** u izvještajnom razdoblju iznose 85.836.890,96 kn i ostvareni su s 95,65% u odnosu na godišnji plan prihoda poslovanja Zavoda, odnosno 4,35 % manje od plana za izvještajno razdoblje i 3,34 % manje od ostvarenja istog razdoblja prošle godine.

**Pomoći od subjekata unutar općeg proračuna (AOP 047)** u izvještajnom razdoblju iznose 812.797,89 kn i ostvarene su s 108,37% u odnosu na godišnji plan prihoda poslovanja Zavoda, a čine 0,95% ukupnih prihoda poslovanja.

**Tekuće pomoći od izvanproračunskih korisnika (AOP 060)** ostvarene su u iznosu 85.445,41 kn, a odnose se na financiranje pripravničkog staža zdravstvenih radnika. Hrvatski zavod za zdravstveno osiguranje je do 31.12.2015. godine refundirao isplaćene plaće zaključno s plaćom za listopad 2015. godine. Na dan 31.12.2015. godine u Zavodu su zaposlena tri zdravstvena radnika – pripravnika čiji pripravnički staž financira Hrvatski zavod za zdravstveno osiguranje.

**Tekuće pomoći proračunskom korisnicima iz proračuna koji im nije nadležan (AOP 066)** iznose u 2015. godini 717.342,48 kn. Odnosi se na pomoći doznačene iz proračuna Ministarstva zdravlja, Ministarstva poljoprivrede i Hrvatske agencije za hranu.

Ministarstvo zdravlja financira dio djelatnosti prevencije i izvanbolničkog liječenja ovisnosti; prema ugovoru o financijskoj potpori projektu „Prevencija ovisnosti, izvanbolničko liječenje i zaštita mentalnog zdravlja“ ostvaren je prihod u iznosu 400.000,00 kn. Ministarstvo zdravlja refundiralo je nastale troškove za provođenje dodatne zdravstvene zaštite izvan uobičajene svakodnevne organizacije rada na zahtjev Kriznog stožera radi osiguravanja provođenja mjera za zaštitu od zaraznih bolesti i zaštitu zdravlja tražitelja azila i azilanata, stranaca pod privremenom zaštitom i stranaca pod supsidijarnom zaštitom u ukupnom iznosu 75.464,79 kn.

U 2015. godini realiziran je Program sufinanciranja ovlaštenih referentnih laboratorija za hranu i hranu za životinje Ministarstva poljoprivrede u iznosu 62.877,79 kn. Ugovor o isplati novčanih sredstava za izradu projektne dokumentacije za osnivanje Centra za sigurnost i kvalitetu hrane od strane Ministarstva poljoprivrede realiziran je u iznosu 149.000,00 kn.

Hrvatska agencija za hranu financirala je izvršenje usluga za projekt „određivanje aflatoksina M1 u svježem sirovom mlijeku iz mljekomata u iznosu 40.000,00 kn.

**Prihodi od financijske imovine (AOP 072)** u izvještajnom razdoblju iznose ukupno 257.350,78 kn, čine 0,30 % ukupnih prihoda, a odnose se na prihod od kamata na depozite po viđenju u iznosu 2.620,10 kn, kamate na oročena sredstva u iznosu 218.809,10 kn, prihode od pozitivnih tečajnih razlika u iznosu 10.272,45 kn i zateznih kamata u iznosu 25.649,14 kn.

**Prihodi od nefinancijske imovine (AOP 080)** u izvještajnom razdoblju iznose 320.460,93 kn i ostvareni su s 98,60% u odnosu na godišnji plan prihoda poslovanja Zavoda. Prihodi od nefinancijske imovine čine 0,37% ukupnih prihoda poslovanja. Prihodi od nefinancijske imovine odnose se na prihode koji su naplaćeni od poslovnih subjekata koji u dijelu svog poslovanja koriste prostor i resurse Zavoda, prihode od naplate pristojbi i sudskih troškova po utuženim potraživanjima, prihode od obustava u korist Zavoda, te prihoda od usklađenja prava na odbitak pretporeza prema godišnjem obračunu poreza na dodanu vrijednost.

**Prihodi po posebnim propisima, ostali nespomenuti prihodi (AOP 113)** iznose 963.912,37 kn i ostvareni su s 116,13% u odnosu na godišnji plan prihoda poslovanja Zavoda. Prihodi po posebnim propisima čine 1,12 % ukupnih prihoda poslovanja. U okviru prihoda po posebnim propisima evidentirani su prihodi ostvareni od naplaćene participacije za obavljene mikrobiološke usluge u iznosu 489.977,30 kn, prihodi od refundacija šteta u iznosu 66.856,34 i prihodi od Hrvatskog zavoda za zapošljavanje za pokriće rashoda za doprinose za radnike na stručnom osposobljavanju u iznosu 410.078,73 kn u cjelokupno doznačenom iznosu, bez priznavanja vremenskih razgraničenja.

**Prihodi od pruženih usluga (AOP 123)** u izvještajnom razdoblju iznose 45.814.612,26 kn i ostvareni su s 93,89% u odnosu na godišnji plan prihoda poslovanja Zavoda. Prihodi od pruženih usluga čine 53,37% ukupnih prihoda poslovanja; ostvareni su 6,11 % manje od plana za izvještajno razdoblje i 10,20 % više od ostvarenja istog razdoblja prošle godine. Na ovaj račun, sukladno uputama Gradskog ureda za financije, evidentirani su i prihodi ostvareni temeljem ugovora s Gradom Zagrebom izuzev onih koji su financirani temeljem direktnih doznaka (prijenosa) iz proračuna.

**Donacije od pravnih osoba (AOP 124); u** izvještajnom razdoblju ostvaren je prihod od tekućih donacija od pravnih osoba u iznosu 9.628,80 kn, prihod od donacija čini 0,01% ukupnih prihoda poslovanja, a odnosi se na pokriće troškova za službeni put.

**Prihodi za financiranje rashoda poslovanja (AOP 129)** iznose 770.187,50 kn i ostvareni su s 96,27% u odnosu na godišnji plan prihoda poslovanja Zavoda. Prihodi za financiranje rashoda poslovanja čine 0,90% ukupnih prihoda poslovanja. Ostvareni su 3,73 % manje od plana, a 84,39 % manje od ostvarenja istog razdoblja prošle godine. Prema uputama Gradskog ureda za financije (kl.:400-05/15-01/23, ur.br.:251-08-22/1-15-2 od 21. rujna 2015. godine), a koje se odnose na pripremu za konsolidaciju financijskih izvještaja izvršeno je preknjiženje prihoda ostvarenih temeljem ugovora s Gradom Zagrebom na način da se prihodi ostvareni temeljem ugovora s Gradom Zagrebom, a za koje je Zavod Gradu Zagrebu izdao račune, sa pozicije Prihodi za financiranje rashoda poslovanja preknjiže na poziciju Prihodi od pružanja usluga.

Ova pozicija iz računskog plana obuhvaća prihode koje Zavod ostvaruje temeljem Ugovora s Gradskim uredom za zdravstvo i branitelje, a financiraju se temeljem prijenosa iz nadležnog proračuna za financiranje redovne djelatnosti.

**Prihodi na temelju ugovornih obveza (AOP 133)** iznose 36.887.950,42 kn i ostvareni su s 96,93 % u odnosu na godišnji plan prihoda poslovanja Zavoda. Prihodi na temelju ugovornih obveza čine 42,97% ukupnih prihoda poslovanja. Prihodi na temelju ugovornih obveza obuhvaćaju prihode koji su ostvareni temeljem ugovornih obveza s HZZO. Ostvareni su 3,07 % manje od plana za izvještajno razdoblje, a 4,04 % manje od ostvarenja istog razdoblja prošle godine.

**Rashodi poslovanja (AOP 147**) u razdoblju 01.01.-31.12.2015. godine iznose 86.133.905,52 kn; ostvareni su s 98,98% u odnosu na godišnji plan rashoda poslovanja Zavoda. Ostvareni su 4,02% manje od plana za izvještajno razdoblje i 3,28 % manje od ostvarenja istog razdoblja prošle godine.

U strukturi rashoda poslovanja **rashodi za zaposlene (AOP 148)** iznose 56.099.699,25 kn, sudjeluju s 65,13 % (2/3) u ukupnim rashodima poslovanja. Ostvareni su na razini plana i ostvarenja istog razdoblja prošle godine.

Znatno povećanje **ostalih rashoda za zaposlene (AOP 155)** u odnosu na ostvarenje prethodnog razdoblja odnosi se na provođenje Odluke o isplati razlike iznosa jubilarne nagrade službenicima i namještenicima u javnim službama (NN 65/15).

**Materijalni rashodi (AOP 160)** iznose 29.907.376,40 kn, čine 34,72 % ukupnih rashoda poslovanja (1/3) i ostvareni su 10,5 % manje od plana i 9,10 % manje od ostvarenja istog razdoblja prošle godine.

**Financijski rashodi (AOP 194)** iznose 126.829,87 kn i čine 0,15 % ukupnih rashoda.

**Manjak prihoda poslovanja (AOP 274)** ostvaren u izvještajnom razdoblju iznosi 297.014,56 kn.

**Rashodi za nabavu nefinancijske imovine (AOP 334)** iznose 3.652.093,54 kn i ostvareni su s 73,20 % u odnosu na planirane i za 69,5 % su manji od izvršenja prethodne godine.

U izvještajnom razdoblju ostvaren je **prihod od prodaje instrumenta (AOP 305)** u iznosu 72.500,00 kn.

**Manjak prihoda od nefinancijske imovine (AOP 397)** u izvještajnom razdoblju iznosi 3.579.593,54 kn

U izvještajnom razdoblju ostvaren je ostvaren je **primitak od financijske imovine (AOP 408)** u ukupnom iznosu 29.665.659,65 kn.

U 2015. godini ostvaren je **primitak od povrata depozita od tuzemnih financijskih institucija (AOP 445)** u iznosu 29.500.000,00 kn za depozite koji su bili oročeni kod Privredne banke Zagreb.

Iznos od 165.659,65 kn odnosi se na **povrate jamčevnih pologa (AOP 447)** koji su bili dani u svrhu jamstva za ozbiljnost ponude i jamstava za dobro izvršenje posla po ugovorim o javnoj nabave.

**Izdaci za financijsku imovinu (AOP 519)**u izvještajnom razdoblju iznose 15.544.500,00 kn.

**Izdaci za depozite u kreditnim i ostalim financijskim institucijama (AOP 556**) u izvještajnom razdoblju iznose ukupno 15.500.000,00 kn; iznos od 14.500.000,00 kn odnosi se na nenamjenski oročena sredstva, a iznos od 1.000.000,00 kn odnosi se na novi ugovor o okvirnoj liniji sklopljen u veljači 2015. godine s rokom dospijeća 31.12.2018.

Izdaci za jamčevne pologe (AOP 558) iznose 44.500,00 kn. Iznos od 26.500,00 kn odnosi se na jamstvo izdano u korist Hrvatskih autocesta s rokom dospijeća 15.01.2016. godine a iznos od 18.000,00 kn odnosi se na jamstvo izdano u korist Studentskog centra s rokom dospijeća 20.02.2016. godine

**Financijski rezultat (AOP 631-637);** Nastavni zavod za javno zdravstvo „Dr. Andrija Štampar” je u razdoblju od 01.01.-31.12.2015. godine ostvario višak prihoda nad rashodima u iznosu 10.244.551,55 kn. Višak prihoda i primitaka raspoloživ u slijedećem razdoblju iznosi 15.863.332,18 kn.

**Izvještaj o promjenama u vrijednosti i obujmu imovine i obveza - Obrazac P-VRIO**

U 2015. god. nastalo je smanjenje obujma imovine u dijelu koji se odnosi na **potraživanja za prihode poslovanja (AOP 032)** u ukupnom iznosu od 1.130.521,92 kn a odnosi na otpisana potraživanja temeljem Odluke Upravnog vijeća. Potraživanja za prihode od pružanja usluga otpisana su u iznosu 221.947,05 kn radi nemogućnosti naplate.

Potraživanja za prihode iz proračuna u iznosu 908.574,90 kn nastala u razdoblju od 01.01.2014. do 31.12.2014. godine, s osnove pružanja usluga specijalističke dijagnostike u djelatnosti mikrobiologije s parazitologijom osiguranicima Hrvatskog zavoda za zdravstveno osiguranje, a temeljem Ugovora o provođenju specijalističko-dijagnostičke zdravstvene zaštite za 2014. godinu Kl.:500-07/13-01/797, Ur.br.:338-01-34-13-1 od 30.12.2013. godine kojim je regulirano provođenje specijalističko-dijagnostičke zdravstvene zaštite u 2014. godini otpisana su radi zbog nemogućnosti naplate

Iznos od 46.200,00 kn evidentiran kao iznos **smanjenja proizvedene dugotrajne imovine (AOP 021)** odnosi se na knjigovodstvenu-sadašnju vrijednost otpisanog (prodanog) osnovnog sredstava.

**Izvještaj o obvezama – Obrazac OBVEZE**

U razdoblju od 01.10.-31.12.2015. ukupno je nastalo 29.523.423,88 kn obveza.

Međusobne obveze proračunskih korisnika iznose 558.392,43 kn, a odnose se na refundaciju režijskih troškova Domovima zdravlja i obveze za zdravstvene usluge i laboratorijske usluge koje Zavodu pružaju druge zdravstvene ustanove – proračunski korisnici.

Obveze za rashode poslovanja nastale u razdoblju 01.10.-31.12.2015. iznose 27.682.756,49 kn, dok obveze za nabavu nefinancijske imovine iznose 1.282.274,96 kn

U istom razdoblju podmireno je obveza u iznosu 27.633.273,65 kn i saldo obveza na dan 31.12.2015. iznosi 9.438.727,65 kn.

Od ukupnog iznosa obveza dospjelo je ukupno 1.910.611,00 kn dok nedospjele obveze iznose 7.528.116,00 kn.

U Zagrebu, 01.02.2016

Osoba za kontaktiranje:

Voditeljica Službe za gospodarstvene poslove

Ana Mikuš, dipl.oec.

**Zakonski predstavnik  
Ravnatelj  
Zvonimir Šostar, dr.med.**

|  |  |  |  |  |  |  |  |
| --- | --- | --- | --- | --- | --- | --- | --- |
| **OPIS** | **Potraživanja na dan 31.12.2015.** | **Ukupno dospjela potraživanja** | **Dospjelo do 90 dana** | **Dospjelo od 90 do 120 dana** | **Dospjelo od 120 do 150 dana** | **Dospjelo od 150 do 180 dana** | **Dospjelo preko 180 dana** |
| Potraživanja od HZZO-a po osnovu pružanja zdrav. zaštite | 4.840.897 | 70.007 | 70.007 | 0 | 0 | 0 | 0 |
| Potraživanja od drugih zdravstvenih ustanova | 1.029.423 | 585.209 | 451.595 | 23.579 | 13.142 | 33.734 | 63.159 |
| Ostala potraživanja | 8.413.704 | 4.827.966 | 1.904.411 | 119.851 | 197.955 | 70.925 | 2.534.824 |
| **UKUPNO** | 14.284.024 | 5.483.182 | 2.426.013 | 143.430 | 211.097 | 104.659 | 2.597.983 |

**Potraživanja od kupaca prema dospijeću na dan 31.12.2015. godine**

**Potraživanja od kupaca – pregled nastalih i naplaćenih potraživanja prema grupama kupaca na dan 31.12.2015.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **OPIS** | **POTRAŽIVANJA** | | | **NAPLAĆENO do 31.12.2015.** | | | **OTPIS** | **NENAPLAĆENA POTRAŽIVANJA** | | |
| Potraživanja nastala do 31.12.2014. | Potraživanja nastala u 2015. | UKUPNO | Potraživanja nastala do 31.12.2014. | Potraživanja nastala u 2015. | UKUPNO | Potraživanja nastala do 31.12.2014. | Potraživanja  nastala do 31.12.2014. | Potraživanja nastala u 2015. | UKUPNO |
| ***1*** | ***2*** | ***3*** | ***4*** | ***5*** | ***6*** | ***7*** | ***8*** | ***9*** | ***10*** | ***11*** |
| HZZO - glavarina i programi | 2.357.957 | 27.130.199 | **29.488.156** | 2.357.957 | 24.762.796 | **27.120.753** | 0 | 0 | 2.367.403 | **2.367.403** |
| HZZO - mikrobiologija | 1.746.201 | 11.404.118 | **13.150.319** | 837.626 | 8.930.624 | **9.768.250** | 908.575 | 0 | 2.473.494 | **2.473.494** |
| **UKUPNO HZZO** | **4.104.158** | **38.534.317** | **42.638.475** | **3.195.583** | **33.693.420** | **36.889.003** | **908.575** | **0** | **4.840.897** | **4.840.897** |
| Potraživanja od zdravstvenih ustanova | 1.083.242 | 4.105.703 | **5.188.945** | 1.078.974 | 3.102.548 | **4.181.522** | 0 | 4.268 | 1.003.155 | **1.007.423** |
| Potraživanja od privrede | 6.627.650 | 25.553.159 | **32.180.809** | 6.176.944 | 20.121.795 | **26.298.739** | 58.943 | 391.763 | 5.431.364 | **5.823.127** |
| Potraživanja od državnih i županijskih ustanova | 1.707.275 | 8.884.680 | **10.591.955** | 1.707.275 | 8.705.748 | **10.413.023** | 0 | 0 | 178.932 | **178.932** |
| Ostala potraživanja | 1.010.990 | 5.829.917 | **6.840.907** | 1.010.203 | 4.884.481 | **5.894.684** | 0 | 787 | 945.436 | **946.223** |
| Tuženi kupci | 1.852.343 | 176.822 | **2.029.165** | 335.469 | 0 | **335.469** | 206.274 | 1.310.600 | 176.822 | **1.487.422** |
| **SVEUKUPNO** | **16.385.658** | **83.084.598** | **99.470.256** | **13.504.448** | **70.507.992** | **84.012.440** | **1.173.792** | **1.707.418** | **12.576.606** | **14.284.024** |